जयशंकर बोले- मुश्किलों के लिए PAK खुद जिम्मेदार, मदद देने से पहले अपने लोगों की राय जानेंगे
Foreign Minister Jaishankar on Pakistan Economy Terrorism : विदेश मंत्री एस जयशंकर ने गुरुवार को कहा कि पाकिस्तान अपने मुश्किलों के लिए खुद जिम्मेदार है।
विदेश मंत्री एस जयशंकर ने गुरुवार को कहा कि पाकिस्तान अपनी मुश्किलों के लिए खुद जिम्मेदार है। एक प्रोग्राम के दौरान फॉरेन मिनिस्टर ने कहा- अगर आप टेररिज्म इंडस्ट्री चलाएंगे तो इस तरह की बड़ी दिक्कतें तो आएंगी ही। जहां तक उसको मदद देने का सवाल है तो हम सबसे पहले ये देखेंगे कि भारत के लोग इस बारे में क्या सोचते हैं।
विदेश मंत्री ने काफी वक्त बाद पाकिस्तान के बारे में बयान दिया है। उनसे पूछा गया था कि पाकिस्तान की इकोनॉमी बेहद खस्ताहाल है और क्या भारत को इस वक्त पाकिस्तान की मदद नहीं करनी चाहिए।
इन हालात के लिए पाकिस्तान खुद जिम्मेदार 
ऐसे हालात अचानक नहीं बनते
एक दिन पहले ही जयशंकर ने न्यूज एजेंसी ANI को इंटरव्यू दिया था। यहां उन्होंने भारत की विदेश नीति से जुड़े अहम सवालों के जवाब दिए थे। तब भी उन्होंने पाकिस्तान का जिक्र किया था। फॉरेन मिनिस्टर ने कहा था- याद रखिए, कोई मुल्क अचानक इन हालात में नहीं पहुंचता, जिनमें पाकिस्तान पहुंच चुका है। इसकी कई वजहें हैं और इन्हें सब जानते हैं।
मुल्क तो दिवालिया हो चुका है...
रक्षा मंत्री ख्वाजा मोहम्मद आसिफ ने कुछ दिन पहले कहा था- पाकिस्तान दिवालिया हो चुका है। हम सब एक डिफॉल्ट हो चुके देश में रह रहे हैं। पाकिस्तान की आर्थिक तंगी को लेकर रक्षा मंत्री ने यहां तक कह दिया कि अब IMF भी हमारी मदद नहीं कर सकता है। हमें खुद ही इसका हल खोजना होगा।
रक्षा मंत्री ने देश के आर्थिक हालातों को लेकर नेताओं और नौकरशाही को जिम्मेदार ठहराया था। उन्होंने कहा कि पाकिस्तान के संविधान का पालन नहीं किया गया। आसिफ ने इमरान खान की पूर्व सरकार पर देश में आतंकियों को पनाह देने का आरोप लगाया।
IMF ने नहीं दिया कर्ज
IMF की सख्त शर्तें
IMF ने एक बार फिर से पाकिस्तान को MEFP नाम का मेमोरेंडम देने से इनकार कर दिया है। ये वो मेमोरेंडम है जिसके हाथ लगते ही पाकिस्तान को बेलआउट पैकेज मिल जाएगा। IMF चाहता है कि पहले पाकिस्तान सरकार अपनी अर्थव्यवस्था को बेहतर करने के लिए उसकी शर्तों को माने।
IMF ने पाकिस्तान सरकार के सामने कर्ज देने के लिए मुख्य तौर पर तीन तरह की शर्तें रखी हैं...
अब खर्च घटाने की कोशिश
महज 3 अरब डॉलर के फॉरेन रिजर्व (डिपॉजिट) के साथ दिवालिया होने की कगार पर खड़े पाकिस्तान को बचाने की आखिरी कोशिश भी शुरू हो गई है। प्रधानमंत्री शाहबाज शरीफ ने बुधवार रात सरकारी खर्च में जबरदस्त कटौती से जुड़े अहम ऐलान किए। कहा- मैं और कैबिनेट के बाकी मिनिस्टर्स सैलरी नहीं लेंगे। तमाम केंद्रीय मंत्री बिजली, पानी, गैस और टेलिफोन के बिल जेब से भरेंगे।
शरीफ के मुताबिक- मंत्रियों के पास मौजूद लग्जरी गाड़ियां नीलाम की जाएंगी। सुप्रीम कोर्ट, हाईकोर्ट और ब्यूरोक्रेसी से भी खर्च में कटौती की अपील की गई है। हैरानी वाली बात ये है कि मुल्क बनने के बाद से अब तक (76 साल) के दौर में करीब आधा वक्त देश चला चुकी ताकतवर फौज के बजट पर शरीफ एक लफ्ज भी नहीं बोले। वो भी तब जबकि उसके पास अरबों रुपए का बजट है।